Check-in: Mason Pattaya พูลวิลล่าหรูที่ชวนเราหลบหลีกเร้นกายจากฝูงชน
เมื่อเรามีโอกาสเยี่ยมเยือน Mason Pattaya หลังเปิดให้บริการเพียงไม่กี่เดือน แบรนด์โรงแรมสัญชาติไทยที่ยึดทำเลแนวนาจอมเทียนเป็นสถานที่ตั้ง ความเงียบสงบและปัจเจกทำให้การพักผ่อนที่นี่ราวกับวิลล่าตากอากาศส่วนตัว แต่จะดีงามขนาดไหนนั้น ไปดูพร้อมๆ กันเลยดีกว่าMason PattayaAddress: 285 หมู่ 3 ถนนสุขุมวิท ตำบลนาจอมเทียน อำเภอสัตหีบ จังหวัดชลบุรี 20250Budget: เริ่มต้นที่ 16000++ บาทContact: 0 3819 4699Website: www.masonpattaya.comMap:เมื่อราวปีก่อน ผู้เขียนทราบว่า Design Hotels™ กลุ่มรีสอร์ตและโรมแรมคาแรกเตอร์ดีไซน์จัดจ้าน กำลังมีสมาชิกใหม่เป็นบูติกรีสอร์ตหรูแห่งหนึ่งในประเทศไทย และหากแล้วเสร็จก็จะกลายเป็น Design Hotels™ แห่งแรกในภาคตะวันออก ฉลาก Design Hotels™ ทำให้เราตื่นเต้นเหลือประมาณ เพราะรู้ว่าสมาชิกของกลุ่มรีสอร์ตนี้ไม่เคยทำให้ผิดหวัง เส้นสายหลายทางเรียบเท่ ฟังก์ชันดี อยู่สบาย ถ่ายรูปมุมไหนก็สวย สร้างประสบการณ์การพักผ่อนที่มากกว่าที่ซุกหัวนอน หากแต่เป็นจุดหมายปลายทางไว้พักผ่อนเต็มที่The Moodภาพผนังหินรูปทรงแปลกตาที่เกิดจากการตัดเหลี่ยมมุมให้เปรี้ยวตามสมัยขานรับกับระแนงไม้แบบพื้นจรดเพดาน สร้างความตื่นตาให้เราพอๆ กับฉากท้องทะเลสุดเวิ้งว้างอันสวยงามของนาจอมเทียนยามเมื่อนั่งเหม่อมองทอดตาจากล็อบบี้ขณะเช็กอิน จนหลงลืมไปชั่วขณะว่า ที่นี่คือพัทยานะ ไม่ใช่ทะเลทางใต้ เครื่องดื่มเย็นๆ ถูกเสิร์ฟเคียงคู่ผ้าเย็นผืนเล็กไว้ดับร้อนคุณวสุ วิรัชศิลป์ สถาปนิกมีชื่อผู้ออกแบบรีสอร์ตและโรงแรมดังมาแล้วหลายแห่ง ตั้งใจออกแบบ Mason Pattaya ให้กลายเป็นสถานที่หลบลี้หนีความวุ่นวาย ด้วยการเดินทางเพียง 2 ชั่วโมงจากเมืองหลวง ฉะนั้น การพักผ่อนที่นี่จึงให้บรรยากาศปลีกวิเวก เป็นส่วนตัว ราวกับวิลล่าตากอากาศส่วนตัวที่คุณตั้งใจหลบหนีจากฝูงชน ทว่า ยังมีการบริการเฉกเช่นรีสอร์ต 5 ดาวครบครันThe Roomเปิดให้บริการทั้งหมด 35 ห้องพัก 7 ประเภท ตั้งลดหลั่นไปตามเนินเขา เริ่มต้นที่ Garden Pool Villa ขนาดพื้นที่ 90 ตารางเมตร พูลวิลล่าหลังเล็กที่มอบบรรยากาศส่วนตัวท่ามกลางสวนสวยสไตล์ทรอปิคานา ถ้าคุณรู้สึกว่าคับแคบไป แนะนำให้เช็กอินยัง Duplex Grand Pool Villa พูลวิลล่า 2 ชั้น ขนาด 154 ตารางเมตร ที่แบ่งสัดส่วนห้องต่างๆ ชัดเจนวิลล่าทุกหลังเน้นใช้ไม้และหินเป็นวัสดุหลัก หลบซ่อนสายตาภายใต้ม่านต้นไม้รอบทิศ โดดเด่นด้วยเตียงนอนแบบคิงไซส์และสระว่ายน้ำแบบเกลือให้ว่ายจนเหนื่อย ใครที่ชอบห้องน้ำกว้าง อ่างอาบน้ำใหญ่ๆ และน้ำแรง รับรองว่าคุณต้องยิ้มอย่างที่เราเป็นครอบครัวใหญ่เหมาะกับ Double Grand Pool Villa มอบพื้นที่ส่วนตัวมากถึง 180 ตารางเมตรต่อหลัง ด้านในแบ่งออกเป็น 2 ห้องนอน 2 ห้องน้ำ 1 ห้องนั่งเล่น สามารถมองเห็นวิวทะเลได้ทั้ง 2 ห้อง สำหรับคู่รักฮันนีมูนแนะนำ Beachfront Grand Pool Villa วิลล่าหน้าสุดของชายหาด ที่ให้คุณสามารถสัมผัสทะเลตั้งแต่แรกตื่น หรือถ้าคุณแค่อยากนอนฟังเสียงคลื่น ชมวิวทะเลแบบเต็มตา Beachside Seaview Pool Villa คือคำตอบสำหรับคุณThe Biteด้วยมีวิลล่าเพียง 35 หลัง ที่นี่จึงมีห้องอาหารและบาร์เพียง 3 แห่งเท่านั้น ได้แก่ Zila Street Bistro & Bar ห้องอาหารหลักแบบ All-Day-Dining ที่เสิร์ฟอาหารทะเลสดใหม่และอาหารไทยร่วมสมัยแก่นักชิม Krok-A-Café Espresso and Bar บาร์บรรยากาศดีบนชั้นดาดฟ้า ที่มอบเครื่องดื่มเย็นๆ ระหว่างแหวกว่ายอยู่ในสระ หรือนั่งจิบเพลินๆ พร้อมกับฉากอาทิตย์อัสดงสุดท้ายคือ Beachside Bar เฉลียงบาร์ที่ยื่นตัวออกไปบนชายหาดให้คุณเอนกายรับแสงแดดในยามบ่าย ดับกระหายด้วยเครื่องดื่มที่โปรดปราน หรือ Signature Cocktail สีสวยThe Spaนอกจากสิ่งอำนวยความสะดวกทั่วไป ที่นี่ยังมีบริการสปาภายใต้ชื่อ MASON Spa ซึ่งเป็นการผสมผสานระหว่างวัฒนธรรมการนวดแบบตะวันออกและตะวันตกเข้าด้วยกัน แนะนำให้ลอง Signature MASON ZILA Massage ทรีตเมนต์สูตรเฉพาะที่ใช้คุณสมบัติพิเศษของหินแหล่งกำเนิดมาจากชุมชนอ่างศิลา ผสมผสานกับวิธีการนวดฉบับ MASON SpaOur Favoritesภาพ: Courtesy of Mason Pattaya
Mason Pattaya แบรนด์โรงแรมสัญชาติไทยที่ยึดทำเลแนวนาจอมเทียนเป็นสถานที่ตั้ง ความเงียบสงบและปัจเจกทำให้การพักผ่อนที่นี่ราวกับวิลล่าตากอากาศส่วนตัวSignature MASON ZILA Massage ทรีตเมนต์สูตรเฉพาะที่ใช้คุณสมบัติพิเศษของหินแหล่งกำเนิดมาจากชุมชนอ่างศิลา ผสมผสานกับวิธีการนวดแบบตะวันออกและตะวันตก